<classify> Bao hilo pekee lililoiwezesha Mwadui kuibuka na pointi tatu muhimu, lilifungwa na Kelvin Kongwe katika dakika ya 63. Akizungumza na gazeti hili, Kihwelo aliwapongeza mashabiki na uongozi wa timu ya Mwadui FC kwa msaada wao wanaonesha.Nawashukuru mashabiki wa Mwadui kwa kutuombea na mpaka sasa timu imekuwa ikifanya vizuri, pia tutaendelea kupambana kwa ajili ya viongozi na mashabiki wetu, alisema Julio. Julio pia alisema Toto African sio timu ndogo kama wengi wanavyofikiria na wala sio ya kuidharau kwani ni timu ngumu.Toto si timu ndogo na sio timu ya kudharau, mechi ya kwanza wakati wa ufunguzi walitufunga 1-0 na sisi leo juzi tumewashinda goli moja, alisema. Lakini ujue kwamba Toto African ina makocha na wachezaji wazuri.Kocha msaidizi wa timu hiyo, John Tegete yuko katika timu hiyo kwa muda mrefu tangu alipoiopandisha daraja miaka kadhaa iliyopita, na anawajua wachezaji vizuri. Akielezea mikakati yake katika mzunguko wa pili wa ligi hiyo yenye timu 16, Julio alisema lengo lao ni kuendelea kutoa vipigo kwa kila wanayekutana naye.Mpira una mambo mengi sana, Yanga anaongoza Ligi, lakini leo Jumamosi alipigwa na Coastal Union 2-0 nani alitegemea Coastal kuwapiga Yanga? Mpira ndio jinsi ulivyo,alisema Julio.Kwa upande wake kocha mkuu wa Toto African, Dominik Glawogger alisema timu yake ilikuwa na nafasi nzuri za kufunga katika kipindi cha kwanza, lakini walipoteza nafasi hizo. Katika kipindi cha kwanza tulicheza vizuri sana, lakini kipindi cha pili sijui nini kilitokea.Tulifanya kosa moja na wenzetu Mwadui walitufunga kutokana na kosa hilo, alisema Glawogger. Glawogger pia ameahidi kumfunga Mtibwa Sugar katika mechi itakayofanyika uwanja wa Manungu mkoani Morogoro itakayofanyika kesho Jumatano.  <topic>: MICHEZO 